VEDLIKEHOLD AV INSTRUMENTER

Det er viktig å ta godt vare på instrumentet ditt.

Vask og renhold har så stor betydning at de færreste skjønner hvor viktig det er. Et vanlig messinginstrument f.eks, kan brytes ned til en fjerdedel av sin levetid, hvis det ikke får sitt nødvendige stell og vedlikehold. Mangel på vedlikehold gjør at instrumentet fungerer dårlig, må ha dyre reparasjoner eller i verste fall må nytt instrument kjøpes. Begge deler er ofte unødvendige utgifter for korpset.

Dessuten har vedlikehold mye å si for klangen i instrumentet ditt.

Her får du veiledning og tips! Lurer du på noe kan du snakke med instruktøren din eller instrumentforvalterne som du finner på korpsrommet på torsdager.

MUNNSTYKKER

På grunn av kondens, mat, godteri etc, blir alle munnstykkene utsatt for irr (messing) og andre mindre hyggelige belegg på innsiden. Derfor er det viktig at munnstykkene renses/vaskes regelmessig. Munnstykkene er også avgjørende for klangen i instrumentet ditt, og om dette er dårlig blir også lyden dårlig. Pass på at det ikke er hakk eller andre feil på munnstykket, da dette kan skade lepper (bakterier og smuss setter seg lettere fast).

Munnstykker på messinginstrumenter (trompet/kornett, horn, bariton, trombone og tuba) bør legges i bløt i lunkent såpevann (ikke Zalo) og renses med en munnstykkebørste e.l. Treblåsmunnstykker vaskes med lunkent såpevann, men vær forsiktig med å legge dem i bløt.

KLARINETT

Utstyr du trenger:

1. Klarinettsvaber (et mykt pusseskinn/klut festet til en snor med et lite lodd i enden). (Loddet bør ha en glatt overflate eller være dekket med stoff).
2. Mekanikkolje og lite skrujern.
3. Liten børste til å rengjøring av klaviaturet.
4. Korkfett til skjøtene på klarinetten din.
5. Myk klut til å tørke av klarinetten utvendig.
6. Munnstykkebørste.
7. Klarinettolje om du har treklarinett

For at instrumentet skal fungere godt og vare lenge, er det nødvendig med jevnlig stell og vedlikehold. Husk at man kan få kjøpt vedlikeholdssett til klarinett.

For at skal vare lenge, må du tørke fuktigheten ut av klarinetten hver gang du har brukt den. Bruk klarinettsvaber og tørk godt innvendig. Vær spesielt nøye med munnstykket.

Fjern rørklemmen og tørk godt av røret (flisen) før du legger det i en rørbeskytter (den flisen ligger i når du får den).

Vask munnstykket av og til. Se over under munnstykker.

Tørk av klarinetten utvendig med en myk klut hver gang du har brukt den, slik at fettflekker fra fingrene ikke setter seg fast.

Olje mekanikken to til tre ganger i året. Et lite drypp med klaviaturolje på gjengene til akslingene og pivotskruer er nok. Pass på at du ikke får olje på puten. Her er det greit å få litt voksenhjelp (eller spør instruktør/instrumentforvalter).

Kontroller av og til at pivotskruer/akslinger ikke sitter løst. Bruk et lite skrujern og skru forsiktig på plass. Her er det greit å få litt voksenhjelp (eller spør instruktør/instrumentforvalter).

Treklarinetter må oljes innvendig tre til fire ganger i året. Bruk en myk kost, en klut eller svaber. Bruk ikke mye olje. Pass på at det ikke kommer olje i tonehullene, på putene eller korkene. Legg plast mellom pute og tonehull, for å forhindre olje på putene. Her er det greit å få litt voksenhjelp (eller spør instruktør/instrumentforvalter).

Instrumentkassen er stedet klarinetten skal ligge i når du ikke spiller på den.

SAKSOFON

Utstyr du trenger:

1. Saksofonsvaber (et mykt pusseskinn/klut festet til en snor med et lite lodd i enden). (Loddet bør ha en glatt overflate eller være dekket med stoff).
2. Mekanikkolje og lite skrujern.
3. Liten børste til å rengjøring av klaviaturet.
4. Korkfett til skjøtene på klarinetten din.
5. Myk klut til å tørke av saksofonen utvendig.
6. Munnstykkebørste.

For at instrumentet skal fungere godt og vare lenge, er det nødvendig med jevnlig stell og vedlikehold. Husk at man kan få kjøpt vedlikeholdssett til saksofon.

For at skal vare lenge, må du tørke fuktigheten ut av saksofonen hver gang du har brukt den. Bruk saksofonsvaber og tørk godt innvendig. Vær spesielt nøye med munnstykket.

Fjern rørklemmen og tørk godt av røret (flisen) før du legger det i en rørbeskytter (den flisen ligger i når du får den).

Vask munnstykket av og til. Se over under munnstykker.

Tørk av saksofonen utvendig med en myk klut hver gang du har brukt den, slik at fettflekker fra fingrene ikke setter seg fast.

Olje mekanikken to til tre ganger i året. Et lite drypp med klaviaturolje på gjengene til akslingene og pivotskruer er nok. Pass på at du ikke får olje på puten. Her er det greit å få litt voksenhjelp (eller spør instruktør/instrumentforvalter).

Kontroller av og til at pivotskruer/akslinger ikke sitter løst. Bruk et lite skrujern og skru forsiktig på plass. Her er det greit å få litt voksenhjelp (eller spør instruktør/instrumentforvalter).

Instrumentkassen er stedet saksofonen skal ligge i når du ikke spiller på den.

FLØYTE

1. Før du setter instrumentet sammen skal du gjøre rent blåsehullet på munnrøret, samt endetappene på munnrør, midtstykket og endestykket. Bruk helst ikke fett eller annen smøring til disse delene. Best tilpassing oppnår du med en ren og glatt overflate.
2. Bruk av sølvpussemiddel bør du unngå! Rensing og pussing av fløyten bør du helst overlate til en fagmann (instrumentforvalter). Sølvpuss kan lett få mekanikken til å stanse eller putene ødelagt.

For å holde fløyten ren og blank, skal du bruke en ren, myk klut, lett fuktet i varmt vann, og gni forsiktig på utsiden av fløyten. Når du setter fløyten sammen, bruk en dreiende bevegelse til delene passer sammen. Embouchure hullet (blåsehullet) på hodestykket (munnstykket) skal være på linje med den øverste klaffen på hovedstykket (midtstykket), mens støtten på endestykket (foten) skal plasseres omtrent i linje med nederste klaff på hovedstykket.

1. Rensestangen som følger med fløyten har to formål:

A: Når du skal tørke forsiktig inne i instrumentet. Vær forsiktig slik at du ikke lager riper.

B: Det er en tydelig markert innskjæring i enden av stangen som indikerer avstanden fra enden av korken i munnstykket til senteret av blåsehullet. Når du har stukket stangen inn i munnrøret, justerer du endetappen til den markerte linjen er i senter av munnhullet, da er fløyten riktig justert for bruk. Her er det greit å få litt voksenhjelp (eller spør instruktør/instrumentforvalter).

Du bør av og til rengjøre blåsehullet innvendig. Dette kan gjøres best ved å dryppe en ullklut i rensesprit og gni opp og ned og rundt på innsiden av blåsehullet. Her er det greit å få litt voksenhjelp (eller spør instruktør/instrumentforvalter).

Olje mekanikken to til tre ganger i året. Et lite drypp med klaviaturolje på gjengene til akslingene og pivotskruer er nok. Pass på at du ikke får olje på puten. Her er det greit å få litt voksenhjelp (eller spør instruktør/instrumentforvalter).

Kontroller av og til at pivotskruer/akslinger ikke sitter løst. Bruk et lite skrujern og skru forsiktig på plass. Her er det greit å få litt voksenhjelp (eller spør instruktør/instrumentforvalter).

Instrumentkassen er stedet fløyten skal ligge i når du ikke spiller på den.

MESSINGINSTRUMENTER

Trompet/kornett, tenor, bariton og tuba.

MUNNSTYKKER

På grunn av kondens, mat, godteri etc, blir alle munnstykkene utsatt for irr (messing) og andre mindre hyggelige belegg på innsiden. Derfor er det viktig at munnstykkene renses/vaskes regelmessig. Munnstykkene er også avgjørende for klangen i instrumentet ditt, og om dette er dårlig blir også lyden dårlig. Pass på at det ikke er hakk eller andre feil på munnstykket, da dette kan skade lepper (bakterier og smuss setter seg lettere fast).

Munnstykker på messinginstrumenter (trompet/kornett, horn, bariton, trombone og tuba) bør legges i bløt i lunkent såpevann (ikke Zalo) og renses med en munnstykkebørste e.l.

VASK AV MESSING OG SØLV

Instrumenter som er messingfarget (gull) er lakkert med en tynn celluloselakk for at glansen i instrumentet skal beholdes. Denne lakken tåler ikke varmt vann eller kraftig såpevann! Derfor skal disse instrumentene kun vaskes i lunkent vann med en mild såpe.

Sølvinstrumenter kan vaskes i varmere vann, gjerne med et mildt oppvaskmiddel (Sunlight) Ikke bruk Zalo, da denne fjerner alle fettrester og tærer på loddingene.

1. Fyll badekaret/baljen med passe varmt vann og litt mild såpe. Det lønner seg å fylle så mye vann i at hele sjalstykket blir dekket av vann, ellers får du en stygg stripe som er vanskelig å få av.
2. Ta ut ventilene (merk dem så du vet hvilken som er ventil 1,2 osv)
3. Ta ut alle bøylene (4 stk).
4. Skru av bunnlokkene i ventilhusene.

NB! Sitter noen av disse (2,3 og 4) fast, ikke bruk makt eller verktøy. Her er det greit å få litt voksenhjelp (eller spør instruktør/instrumentforvalter).

1. Siden ventilene har fjær og filtputer, skal ikke ventilene legges i vann. De skal renses med f.eks. munnstykkebørste/myk klut.
2. Legg instrumentet, bøylene og bunnlokkene forsiktig ned i vannet. La det ligge ca 20 min, så all møkka får løst seg opp.
3. Bruk bøylebørste til å rengjøre instrumentet innvendig. Dra forsiktig børsten gjennom alle rør i hele instrumentet, også bøylene. Vask med klut etterpå.
4. Vær nøye med å skylle alt (både innvendig og utvendig) etterpå med rent vann. Tørk med et rent mykt håndkle.
5. Smør ventilene og sett dem forsiktig på plass i riktig ventilhus. Derfor merkingen under punkt 2. Obs! ventilene skal i et spor i ventilhuset. Ikke brukt makt, men vær forsiktig.
6. Smør bøylene med bøylefet og sett dem forsiktig på plass. Sett også på bunnlokkene.
7. Sett sammen instrumentet og prøvespill for å kjenne at alt er som det skal. Når du ikke spiller på instrumentet, legg det i etuiet sitt.

VALTHORN

Valthorn har andre typer ventiler enn de andre messinginstrumentene. KUN munnstykket og løse bøyler skal legges i vann. Instrumenet med ventiler skal skylles innvendig for hånd, unngå å få vann på de mekaniske delene på ventilene.

Munnstykket rengjøres på samme måte som for de andre messinginstrumentene.

Ventilene må man aldri prøve å «reparere» selv, dette er en jobb for spesialister. Overlat også smøring av valthorn til instrumentforvalter/instruktør. Spør om opplæring. Sett sammen trombonen og prøvespill for å kjenne at alt er som det skal. Når du ikke spiller på instrumentet, legg det i etuiet sitt.

TROMBONE

Trombone trenger også en såpevask, men kun de som ikke har kvartventil/rotasjonsventil. Ta fra hverandre bøyle, sleiden og munnstykket, og legg delene i bløt en times tid. Deretter skylles og tørkes alle deler.

Endene på bøylen (skoen) smøres og trees forsiktig på plass. Bruk bare smøremiddel som er til sliden + rent vann i «dursjeflaske». Sett sammen trombonen og prøvespill for å kjenne at alt er som det skal. Når du ikke spiller på instrumentet, legg det i etuiet sitt.